OpenLLM-France/wikimedia huggingface dataset:
# Paris Hilton

Paris Whitney Hilton (New York, 1981eko otsailaren 17an) modelo, aktore, diseinatzaile eta abeslari estatubatuarra da.

## Biografia

Paris Hilton Richard Hiltonen eta Kathy Richardsen lau seme-alabetan zaharrena da. Haren ahizpa Nicky Hilton da, eta bere neba gazteak Barron Hilton eta Conrad Hilton dira.
Bere amaren familiaren aldetik da Kim Richards eta Kyle Richards 1970eko hamarkadako aktoreen iloba da. Bere aitaren aldetik berriz, bere birraitonak Conrad Hilton eta haren emaztea Mary Barron Hilton hotelen fundatzaileak izan ziren. Conrad Hilton 1979an hil zen eta bere oinordekoei ez zien deus ere utzi bere testamentuan. Hala ere, Barron Hiltonek, Parisen aitonak, 1988. urtean hotelak eskatu zituen eta auzia irabazi zuen. 2005eko Forbes aldizkariaren arabera Parisek 365 milioi dolar inguru jarauntsiko lituzke.
The Simple Life telesailean parte hartzeagatik eta Rick Salomon bere mutil-lagun ohiarekin etxean egindako bideo pornografikoarengatik ezaguna da. Bideoa interneten zehar zabaldu zen 2003. urtean eta urte bat geroago, 2004an, merkaturatu zuten grabazio osoa 1 Night in Paris izenburuarekin. Paris Hiltonen adierazpenen arabera, bideo horretatik irabazi zuen diru guztia karitatera eman zuen.

## Erreferentziak

* ↑ (Ingelesez) The Sun, Tim Nixon, Paris Hilton admits she's still tormented by her "humiliating" sex tape ordeal
* ↑ (Ingelesez) Jack Oceano, Associated Content

## Kanpo estekak

* (Ingelesez) Paris Hiltonen webgune ofiziala.
* (Ingelesez) Paris Hiltonen profila IMDb-n.
* Datuak: Q47899
* Multimedia: Paris Hilton / Q47899
# Paris Hotela (Donostia)

Paris Hotela (gaztelaniaz: Hotel Paris) Donostiako erdialdean 1902an zabaldu zen hotel bat izan zen. 1960ko hamarkadaren hasiera arte zabalik egon zen.

## Historia

1915. urtearen inguruan Hondarribia kalean eta Principe kalean, 21 zenbakian agertzen zen iragarrita. Isod Plácido Carrión eta bere familiaren eskuetan egon zen.
Zerbitzuen artean: logelak berogailu-sistema eta urarekin, jatetxe sukaldari frantsesarekin eta interprete zerbitzua zegoen. .

## Erreferentziak

* ↑ Gómez Beldarrain, Laurentino. (2012). Turismo y hoteles en la tarjeta postal: Donostia-San Sebastián, Gipuzkoa.. , 58 or..

## Bibliografia

* Gómez Beldarrain, Laurentino (2012), Turismo y hoteles en la tarjeta postal: Donostia-San Sebastián, Gipuzkoa., Donostia, Idazti, 2012. p.57
* Suplemento Revista Internacional. Las Maravillas de España : San Sebastián, residencia real. Viuda de Tasso. Barcelona, 1915, p.6 - Las Maravillas de España : San Sebastián, residencia real. Udal Liburutegi Sarearen Liburutegi Digitala Maravillas de España

## Kanpo estekak

* Datuak: Q31188999
# Paris Las Vegas

Paris Las Vegas, AEBetako Nevada estatuko Las Vegas hirian dagoen luxuzko kasino eta hotel bat da.
1999an ireki zen. Paris hiria gaitzat du, bai eta Eiffel dorrearen erreplika bat ere.

## Kanpo loturak

* Webgune ofiziala (Ingelesez)
* Datuak: Q691491
* Multimedia: Paris Las Vegas / Q691491
# Paris Lees

Paris Lees (Hucknall, Nottinghamshire, Ingalaterra) ingeles kazetari, aurkezle eta pertsona transgeneroen aldeko ekintzailea da. 2012an LGBTentzako Pertsona Eredugarri Positiboaren saria eman zioten Erresuma Batuko The National Diversity Awards sarietan.
Lees britainiar komunitate transgenero eta transexualari zuzendutako META aldizkaria sortu zuen. Gay Times eta Diva aldizkarietako zutabegilea da ere. Gainera, Diva aldizkariaren azalerako posatu zuen lehen pertsona transgeneroa izan zen.
Horrez gain ohiko aldizkari eta egunkarietan idatzi du, horien artean, The Independent, The Guardian, The Daily Telegraph, The Sun eta Vice.
Irrati eta telebistan egin du lan ere, BBC Radio 1 irrati katean eta Channel 4 News telebista katean. Bietan lehen emakumezko aurkezle transgeneroa izan zen. 2018an Vogue aldizkariaren Erresuma Batuko edizioan nabarmendutako lehenengo emakume transgenero aitortua bihurtu zen.

## Erreferentziak

* ↑ (Ingelesez) British Broadcasting Company. (2018ko urtarrilaren 4a). First openly transgender woman in British Vogue. (Noiz kontsultatua: 2018ko urtarrilaren 5a).
* Datuak: Q15622207
* Multimedia: Paris Lees / Q15622207
# Paris Blues

Paris Blues, 1961eko Martin Ritt estatubatuar zinema zuzendariak drama-komedia film bat da. 1957ko Harold Flender idazlearen izenburu berdineko eleberrian oinarritua dago. Paul Newman, Joanne Woodward, Sidney Poitier, Louis Armstrong eta Diahann Carroll aktoreek antzeztu zuten.
Film honetako pasarterik ezagunena Louis Armstrong, Sidney Poitier, Paul Newman eta Serge Reggiani elkarekein batera jazz klub batean musika joz agertzewn direnekoa da.
Jatorrizko soinu banda onenaren Oscar Sariaren izendapena jaso zuen, izan ere, soinu banda Duke Ellington jazz musikari ospetsuak konposatu zuen.

## Argumentua

Oharra: Atal honek istorio osoa edo amaiera argitzen du.
Paris. Ram Bowen (Paul Newman) tronboijolea eta Eddie Cook (Sidney Poitier) saxofoijolea bi estatubatuar jazz musikari dira, hiriko gau klub batean jo ohi dute. Saint-Lazare geltokira Wild Man Mooer (Sidney Poitier) estatubatuar tronpetajole paregabeari harrera egitera joando da. Han bi turistekin topo egindo du, Connie eta Lillian (Diahann Carroll eta Joanne Woodward), eta biei gau klubera joateko gonbitea egindo die. Bestalde, Wild Manek Rami haren musikalana enpresari argitaratzaile handi bati bidaliko diola hitzemango dio.

## Aktoreak

* Paul Newman: Ram Bowen
* Joanne Woodward: Lillian Corning
* Sidney Poitier: Eddie Cook
* Diahann Carroll: Connie Lampson
* Sidney Poitier: Wild Man Moore
* Barbara Laage: Marie Séoul
* Serge Reggiani: Michel Duvigne gitarrajolea
* André Luguet: René Bernard argitaratzailea
* Aaron Bridgers: Pianojolaea
* Michel Portal: Musikaria
* Claude Rollet: Bezeroa
* Roger Blin: Gitarrajole ijitoa
* Hélène Dieudonné: Droga-trafikatzaile zaharra
* Guy Pedersen: Kontrabandista
* Marie Versini: Nicole

## Kanpo estekak

* Paris Blues filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q634809
* Multimedia: Paris Blues / Q634809
# Paris Bordone

Paris Bordone (Paris Paschalinus Bordone; Treviso, 1500eko uztailaren 5a - Venezia, 1571ko urtarrilaren 19a) italiar puzkundeko margolaria izan zen.
Nerabezaroan Veneziara joan zen eta garai bat ikasi zuen Tizianorekin. Hala eta guztiz ere, bere margolaritzan konplexutasun manierista antzematen da.
Erretratuak, eszena mitologikoak eta erlijiosoak margotu zituen. Horma-pinturak egin zituen Venezian, Trevison eta Veronan. 1538an Frantziako gortean erretratuak egitera gonbidatu zuten, baina ez dira kontserbatzen.

## Iruditegia

* Armadura eta bi morroi dituen zaldun baten erretratua
* Venus, Marte eta Kupido, Garaipenak koroatuta c.1560
* Venus eta Maitasuna, 1545-50
* Veneziako maitaleak, 1525-30
* Kristo munduko argia bezala, c. 1550
* Venus Kupidorekin lo
* Jupiter eta Io
* Flora
* Alvise Contarini
* Atsedena Egiptorako ihesaldian, c. 1530
* Kristoren bataioa, c. 1535–1540. National Gallery of Art, Washington, D.C.
* Venus eta Marte Kupidorekin, 1559–1560
* Proserpinaren bortxaketa
* Atenea Hefesto baztertzen
* Venus, Flora, Marte eta Kupido (Alegoria bat), 1550eko hamarkada
* Eraztuna dogoari aurkeztea (Bartolomeo Gradenigo), 1534

## Kanpo estekak

* Datuak: Q366081
* Multimedia: Paris Bordone / Q366081
# Paris La Défense Arena

Paris La Défense Arena (U Arena 2018ko ekainaren 12ra arte) Nanterren kokatutako areto modularra eta erabilera anitzekoa da, Defense Arkutik gertu, Pariseko iparraldean, 2017ko urriaren 16an Rolling Stonesen kontzertu batekin inauguratua eta 2017ko abenduaz geroztik balio duena, Racing 92 Frantziako Top 14 errugbi taldearen egoitza eta egoitza gisa.
Gehienezko 40.000 ikusleko edukierarekin, U Arena Europako erabilera anitzeko areto handienetakoa da.
Etorkizuneko Paris 2024ko Olinpiar Jokoetan igeriketa eta waterpolo probak hartuko ditu.

## Erreferentziak

* ↑ «Les Stones et la U Arena étaient en rodage jeudi soir»(Frantsesez)
* ↑ «L'Arena 92 sera livrée en septembre 2017», L'Équipe
* ↑ «La U Arena, nouvelle maison du Racing 92»(Frantsesez)
* ↑ «U Arena, la plus grande salle de spectacle d'Europe, ouvre à Nanterre», Télérama(Frantsesez)
* ↑ «En 2024, pour la première fois, l’Arena se mue en piscine olympique.»(Frantsesez)

## Kanpo estekak

* Paris La Défense Arena
* Datuak: Q2860806
* Multimedia: Paris La Défense Arena / Q2860806
# Paranthropus boisei

Paranthropus boisei Hominidae familiako Paranthropus generoko espezie fosil bat da. 1,5 milioi urte luzez Homo generoarekin batera bizi izan zen, Homo habilis, Homo ergaster eta Homo rudolfensis espezieekin hain zuzen ere. Honen frogak Konso (Etiopia), Omo (Kenia), eta Olduvaiko (Tanzania) aztarnategietan aurkitu zituzten Mary eta Louis Leakey bikote famatuak. Gazelen fosilek erakusten diten bezala, sabana zen garai hartan esandako lurralde hauetan, baina ez da uste, gaur egungoa bezain lehorra zenik.
Litekeena da familia bereko gizonek osatutako komunitateetan bizi izatea, emakume batzuekin.
Fisikoki Austrolopithecusaren antza handia duenez, ikerlari askok zalantzan jarri du espezie honen existentzia. Burezurraren kapazitatea 550 cc ingurukoa zen, aurpegi oso sendoa, hortz txikiak eta hagin handiak zituen. Foramen magnuma Australopithecusarena baino aurreratuagoa zuen, Homo generoarekin gertatzen den bezala.
Klima aldaketarekin batera, inguruak lehortu egin ziren, eta beraz, baita fruituak ere. Honenbestez, murtxikatzeko muskulu sendoak garatu zituzten, sustrai, adaska eta tuberkulu lehorrak jan ahal izateko. Hala ere, gorputzeko gainerako atalek ez zuten aldaketa handirik izan Australopithecusarekiko.
* Datuak: Q310531
* Multimedia: Paranthropus boisei / Q310531
* Espezieak: Australopithecus boisei
# Paranthropus aethiopicus

Paranthropus aethiopicus Hominidae familiako Paranthropus generoko espezie fosil bat da. Genero honetako zaharrena da. Duela bi milioi urte eta erdi bizi izan zen Homo eta Australopithecus generoarekin batera.
1967an Turkana lakuaren inguruan, 2,5 milioi urteko baraila bat aurkitu zen, baina aurkikuntza horrek ez zuen inportantzia handiegirik eduki harik eta Richard Leakey ikerlari famatuak burezur bat aurkitu zuen arte: burezur beltza, lehen aipatutako barailaren espezie bereko gizaki batena.
Azken aurkikuntza honek bide berriak ireki zituen eta Bosei eta Robustus espezieen ikerkuntza bultzatu zuen.
Australopithecusen habitata baino leku lehorrago batean bizi izan zen, nahiz eta ez dirudien sabana zenik. Kontuan hartu behar dena duela 2,8 milioi urte aldaketa klimatiko handi bat gertatu zela da, Australopithecus generoaren azkena eta Paranthropus eta Homo generoen sorrera ekarri zuena.
Espezie hau, bere generoan gutxien espezializatuena da, prognatismo handia gordetzen baitu.
* Datuak: Q310517
* Multimedia: Paranthropus aethiopicus / Q310517
* Espezieak: Paranthropus aethiopicus
# Paranthropus robustus

Paranthropus robustus Hominidae familiako Paranthropus generoko espezie fosil bat da. Hau izen zen Paranthropus generoan lehen aurkitu zen espeziea. Lehen aurkikuntzetan, Afrikako hegoaldean, barail handi batzuk aurkitu zituzten. Honen ondorioz gainontzeko gorputza ikaragarria izango zela uste izan zuten eta horra nondik datorren espezie honen izena. Ondorengo aurkikuntzek teoria hori bertan behera utzi zuten Australopithecusaren antz handia zuela frogatzean.
P. robustusa Hegoafrikan bizi izan zen eta bere arbasoa izan zen Paranthropus boisei baino txikiagoa zen, seguruenik lurralde hezeagoan bizi izan zelako.
P. boisei espezieak garatutako masailezur sendoak, garatzen jarraitu zuen eta aparatu murtxikatzaile oso sendoa zuen. Dimorfismo sexual handia zeukaten eta seguruenik familia bereko gizonek osatutako komunitateetan bizi izan ziren, eme batzuekin.
Ikerlari askok P. boisei eta P. robustus espezieak ez dituzte Paranthropus generoaren barnean kontsideratzen, eta normala da Australopithecus moduan ikustea.
* Datuak: Q310529
* Multimedia: Paranthropus robustus / Q310529
* Espezieak: Praeanthropus robustus
# Paranthidium jugatorium

Paranthidium jugatorium erle espezie bat da, Paranthidium generoan eta Megachilidae familian.

## Erreferentziak

* ↑ «Paranthidium jugatorium» Encylopedia of Life.

## Kanpo estekak

* Datuak: Q2454223
* Multimedia: Paranthidium jugatorium / Q2454223
# Paraschachnerita

Paraschachnerita mineral bat da eta silver amalgam taldearen kidea da.

## Ezaugarriak

Paraschachnerita elementu kimiko mineralaren formula kimikoa hau da: ${\ce {Ag3Hg2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Paraschachnerite: Mineral information, data and localities.» www.mindat.org (Noiz kontsultatua: 12-05-2019).
# Paraschema

Paraschema Gelechiidae familiako tximeleta genero bat da. Bere espezie tipoa Paraschema detectendum da.

## Espezieak

| Espeziea | Irudia | Egoera |
| Paraschema detectendum | | daturik gabe |

## Kanpo estekak

* Datuak: Q7135888
* Espezieak: Paraschema
# Paul Rios

Paul Rios Garaizar (Getxo, 1974) abokatu eta bakearen aldeko ekintzaile euskalduna da. Zuzenbidean lizentzitua (Deustuko Unibertsitatea), Elkarri erakundean militatu zuen (eta eleduna izan zen), eta hura desegitean, Lokarrin jardun zuen buru-belarri, koordinatzaile eta eledun bezala. Partaidetza inportantea izan zuen Aieteko Bake Konferentzian 2011n, zeinaren ondoren ETAk borroka armatua betiko uztea erabaki zuen. 2015ean Lokarri desegin ondoren ere, bizikidetza eta konponbidearen aldeko ekimenetan inplikatuta jarraitu du.

## Erreferentziak

* ↑ «Paul Ríos: "En Euskadi todavía quedan espacios de sufrimiento, sobre todo en el ámbito de las víctimas"» www.publico.es (Noiz kontsultatua: 2021-09-17).
* Datuak: Q108572643
* Multimedia: Paul Rios / Q108572643
# Paul Rudolph

Paul Marvin Rudolph (Elkton, Kentucky, AEB, 1918ko urriaren 23a - 1997ko abuztuaren 8a) estatubatuar arkitektoa izan zen.

## Biografia

Lehenengo ikasketak Alabamako Institutu Politeknikoan egin zituen, Auburnen, eta ondoren, Harvard Unibertsitatean osatu zituen, Cambridgen. Han graduatu zen 1947. urtean, eta bere estudioa sortu zuen 1952an.
Rudolphek alde batera utzi zuen Bauhausen tradizio estua bere lanetan, eta adierazkortasun handiagoko bideak bilatu zituen, formak adierazmolde gisa duen ahalmena azpimarratuz. Hasierako obretan ekonomia bilatu zuen, koherentzia eta forma-soiltasuna, adibidez, Wellesley Collegeko Mary Cooper Jewett Centerren (Massachusetts, 1955 eta 1958).
1958an Yale Unibertsitateko Arkitektura Fakultateko zuzendari izendatu zuten, eta harrezkero, forma konplexuagoak erabiltzen hasi zen. Formarekiko kezka hainbeste nabarmendu zen bere obran, non Brutalismo Berria joeraren baitan sailkatu zuten, beren konplexutasunagatik eta zailtasunagatik fisikoki ia ezin egin daitezkeen obrak egiten dituzten egileen sailean, alegia. Horrela, bereziki, ingurune urbanoetarako eta akademikoetarako prestaturiko diseinu dramatiko konplexuek eman zioten ospea.
Lan nagusiak New Havenen egin zituen, adibidez, Yale Unibertsitateko garajea (1958-1964), Agronomoen fakultatea (1958), mila eta bostehun autorentzako garajea (1959), zaharrentzako etxeak (1965) eta abar. Aipagarriak ditu, aurrekoez gainera, Alabamako Tuskegee Chapel (1960), Jacksonvilleko etxea, Floridan (1962), Bostongo Governement Center (1963), Siracusako udaletxea(1964) eta bere lan bitxienetako bat, Yaleko Arte eta Arkitektura Eskola (1963), 9 solairukoa, barruan 36 maila desberdin dituena. 1965ean New Yorkera aldatu eta Statford Harbour egoitza-etxeen saileko proiektua osatu zuen 1966an, eta 1968an New Yorkeko Graphic Art Center. Aurrerantzean udal-proiektuak prestatzen eta modulukako sistemak lantzen jardun zuen nagusiki.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1277977
* Multimedia: Paul Rudolph / Q1277977
# Paul Ritter

Paul Ritter (Simon Paul Adams jaiotza-izenez; Gravesend, Kent, Ingalaterra, 1966ko abenduaren 20a - Faversham, Kent, Ingalaterra, 2021eko apirilaren 5a) britainiar telebista, zinema eta antzerki aktorea izan zen. Son of Rambow (2007), Quantum of Solace (2008), Harry Potter eta Odol Nahasiko Printzea (2009) eta The Eagle (2011) filmetan antzezteagatik ezaguna zen, baita telebista saio hauetan ere: Friday Night Dinner (2011–2020), Vera, The Hollow Crown, The Last Kingdom eta Chernobyl.

## Filmografia

| Urtea | Izenburua | Rola | Oharrak |
| 1992 | The Bill – Overdue | Tony Walgrave | |
| 1995 | National Achievement Day 1995 | | |
| 1999 | G:MT Greenwich Mean Time | Drug Buyer | |
| 2000 | The Nine Lives of Tomas Katz | Dave | |
| 2002 | Esther Kahn | Alman, argazkilaria | |
| 2004 | The Libertine | Chiffinch | |
| 2005 | On a Clear Day | Mad Bob | |
| 2007 | Son of Rambow | Geografia irakaslea | |
| 2007 | Hannibal Rising | Louis presoa | |
| 2007 | Waking the Dead | Alan Pierce | Telesaila (Atala: "Mask of Sanity – Series 6") |
| 2008 | The Other Man | Guy | |
| 2008 | Quantum of Solace | Guy Haines | |
| 2009 | Harry Potter eta Odol Nahasiko Printzea | Eldred Worple | |
| 2009 | Nowhere Boy | Popjoy | |
| 2010 | No Pressure | Bulego burua | Film laburra |
| 2011–2020 | Friday Night Dinner | Martin Goodman | 37 ataletan |
| 2011 | Great Expectations | John Wemmick | |
| 2011 | Land Girls | Frank Tucker | |
| 2011 | The Eagle | Galba | |
| 2011–2013 | Vera | Dr Billy Cartwright | |
| 2011 | Eliminate: Archie Cookson | Ennis Miller | |
| 2012 | Comedy Showcase | Jim Costello | |
| 2012 | Dirk Gently | Oliver Reynolds | |
| 2012 | Henry IV, Part I and Part II | Ancient Pistol | |
| 2014 | The Bletchley Circle | Masters irakaslea | Telesaila (Atala: "Blood on their hands – Part 2") |
| 2014 | Tommy Cooper: Not Like That, Like This | Eric Sykes | |
| 2014 | Chasing Shadows | Leonard Vance | |
| 2014 | The Game | Bobby Waterhouse | |
| 2014 | Mapp and Lucia | Kenneth Bartlett erreberendoa | |
| 2014 | Suite Française | Monsieur Dubois | |
| 2014 | Plebs | Angelo | Telesaila (Atala: "The Baby") |
| 2015–2018 | No Offence | Randolph Miller | 21 ataletan |
| 2015 | Top Coppers | Harry McCrane | |
| 2015 | The Last Kingdom | Peredur erregea | 1. denboraldiko 6. atealean |
| 2015 | We're Doomed! The Dad's Army Story | Jimmy Perry | |
| 2016 | Their Finest | Raymond Parfitt | |
| 2016 | Neil Gaiman's Likely Stories | Benham doktorea / Martyn / Alman jauna | |
| 2016 | Inferno | CRC Tech Arbogast | |
| 2017 | Urban Myths | Dave | Atala: "Bob Dylan: Knockin' on Dave's Door" |
| 2017 | Philip K. Dick's Electric Dreams | Franklyn | |
| 2017–2020 | Cold Feet | Benjamin Stevens | |
| 2018 | Lovesick | Peter | |
| 2018 | Hang Ups | Werner Lienhard | |
| 2019 | Resistance | Ormonde Winter jenerala | |
| 2019 | Chernobyl | Anatoli Diatlov | |
| 2019 | The Capture | Marcus Levy | |
| 2019–2020 | The Trial of Christine Keeler | Jeremy Hutchinson | |
| 2020 | Belgravia | Turton | Telesaila |
| 2021 | You Look Nice: The True Story of Friday Night Dinner | Bere burua | |
| Argitaratzeko | Operation Mincemeat | | |

## Kanpo estekak

* Datuak: Q7153247
# Paul Rivet

Paul Rivet (Wasigny, Ardenak, 1876ko maiatzaren 7a - Paris, 1958ko martxoaren 21a) frantses sendagile, antropologo eta etnologoa izan zen. Hego Amerikako antzinako kultura batzuk aztertu zituen. Frantziako Etnografia Museoko zuzendari egin zuten 1928an, eta Gizakiaren Museoa sortu zuen 1937an. 1946-1951 urteetan diputatu sozialista izan zen. Obra nagusiak: Ethnographie ancienne de l´Équateur (1912, Ekuadorreko antzinako etnografia), Les Origines de l´homme américain (1943, Amerikako gizakiaren etorkia), Hego Amerika Ozeaniako herriek jendeztatu zutela defenditzen duen obra, eta Bibliographie des langues aymará et kitsua (1951-1956, Aimara eta kitxua hizkuntzen bibliografia), Georges de Créqui-Montfortekin eginiko lana.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q694431
* Multimedia: Paul Rivet / Q694431
# Paul Robeson

Paul Robeson (Princeton, New Jersey, 1898ko apirilaren 9a - Philadelphia, 1976ko urtarrilaren 23a) Estatu Batuetako abeslari, antzezle eta beltzen buruzagia izan zen. Columbiako Unibertsitatean egin zituen ikasketak, eta gero abokatu gisa jardun zuen. 1921ean hasi zen antzezle-lanetan eta 1924tik aurrera arrakasta handia izan zuen antzerkian, batez ere O´Neillen lanak antzeztuz, Jones enperadorea, besteak beste. 1925ean herri-musika kantatzen hasi zen. Gero zineman eta antzerkian lan egin zuen eta Shakespeareren Otelo antzerki-lanarekin ospe handia lortu zuen. 1934an bidaldi bat egin zuen Sobietar Batasunean zehar, eta bat egin zuen ezkerreko joera politikoekin. 1950ean Estatu Batuetako gobernuak pasaportea kendu zion, Alderdi Komunistako kideak salatu nahi izan ez zituelako. Hurrengo urteetan baztertua izan zen bere jarrera politikoagatik. 1958tik aurrera, Europan bizi izan zen; Estatu Batuetara 1963an itzuli zen. Film nagusiak: Sanders of the River (1935); Show Boat (1936); King Solomon´s Mines (1937); The Proud Valley (1940).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q273233
* Multimedia: Paul Robeson / Q273233
# Paul Robin

Paul Robin (Toulon, 1837ko apirilaren 3a - Paris, 1912ko abuztuaren 31) pedagogo eta hezitzaile anarkista bat izan zen. 1860ko hamarkadatik irakasle aritu zen. Feminismoa bultzatzaile sutsua izan zen: besteak beste, 1889 urtean antisorgailuei buruzko informazio-zentro bat zabaldu zuen, garai hartako moral nagusiaren aurka. Ezaguna da Cempuiseko umezurtz-etxeko zuzendari izendatu zuten eta bertan bere ideiak jarri hala izan zituen martxan, hala nola neska eta mutilen baterako heziketa, erlijiorik gabe eta behaketa eta esperimentazioan oinarrituta, ahalik eta liburu gutxienekin. Esperientzia honek gizartean eragin zuen aurkako jarrera bizia dela eta, postutik erauzia izan zen azkenean.

## Kanpo estekak

* Datuak: Q3089826
* Multimedia: Paul Robin / Q3089826
* Aipu famatuak: Paul Robin
# Paul Romer

Paul Romer (Denver, AEB; 1955eko azaroaren 7a) ekonomialari estatubatuarra da, garapen endogenoaren teoriaren aitzindaria. 2018an Ekonomiako Nobel saria irabazi zuen William Nordhausekin batera. 2016tik 2018ra Munduko Bankuko ekonomilari nagusia eta lehendakariordea izan zen. Hainbat unibertsitatetan irakasle izan da.
* Datuak: Q509262
* Multimedia: Paul Romer / Q509262
# Pessina Cremonese

Pessina Cremonese Italiako udalerri bat da. Cremonako probintzian kokatuta dago, Lombardia eskualdean. 564 biztanle ditu, 22,02 kilometro koadroko azaleran banatuta.

## Mugakideak

Pessina Cremonesek honako udalerri hauekin egiten du muga:
Cappella de' Picenardi Gabbioneta-Binanuova Isola Dovarese Pescarolo ed Uniti Torre de' Picenardi Volongo Ostiano

## Kanpo estekak

* Datuak: Q42708
* Multimedia: Pessina Cremonese / Q42708
# Pessograptis

Pessograptis Gelechiidae familiako tximeleta genero bat da. Bere espezie tipoa Pessograptis thalamias da.

## Espezieak

| Espeziea | Egoera |
| Pessograptis cancellata | daturik gabe |
| Pessograptis cyanactis | daturik gabe |
| Pessograptis thalamias | daturik gabe |

## Kanpo estekak

* Datuak: Q7171448